CELEX: 32005R1196
Language: da
Date: 2005-07-22 00:00:00
Title: Kommissionens forordning (EF) nr. 1196/2005 af 22. juli 2005 om tarifering af visse varer i den kombinerede nomenklatur

26.7.2005   
            
            
               DA
            
            
               Den Europæiske Unions Tidende
            
            
               L 194/9
            
         
      KOMMISSIONENS FORORDNING (EF) Nr. 1196/2005
   af 22. juli 2005
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Med forbehold af de foranstaltninger, der er i kraft i Fællesskabet, med hensyn til ordningen med dobbeltkontrol og forudgående og efterfølgende fællesskabstilsyn ved indførsel af tekstilvarer til Fællesskabet er det hensigtsmæssigt at fastlægge, at bindende tariferingsoplysninger, der er meddelt af medlemsstaternes toldmyndigheder vedrørende tarifering af varer i den kombinerede nomenklatur, og som ikke er i overensstemmelse med denne forordning, fortsat kan påberåbes af indehaveren i et tidsrum på 60 dage i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Med forbehold af de foranstaltninger, der er i kraft i Fællesskabet med hensyn til ordningen med dobbelt kontrol og forudgående eller efterfølgende fællesskabstilsyn ved indførsel af tekstilvarer til Fællesskabet, kan bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med fællesskabsretten fastsat i denne forordning, fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på 60 dage.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. juli 2005.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Forordning senest ændret ved Rådets forordning (EF) nr. 493/2005 (EUT L 82 af 31.3.2005, s. 1).
   
      (2)  EFT L 302 af 19.10.1992, s. 1. Forordning senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      BILAG
      
                  Varebeskrivelse
               
               
                  Tarifering
                  KN-kode
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En handske, der hovedsageligt er fremstillet af vævet stof. Størstedelen af handskens yderside, der omfatter handskens overside (bortset fra oversiden af fingrene), håndleddet, stykkerne mellem fingrene, en del af tommelfingeren og handskens sider, er af vævet stof, der på indersiden er belagt med plast, der ikke er celleplast.
                  Håndfladen, tommelfingerens underside og siderne på de fingre, der vender mod håndfladen, samt de fire fingerspidser er fremstillet af strikket stof, der på ydersiden er belagt med plast, der ikke er celleplast.
                  Oversiden af samtlige fingre er fremstillet af celleplast kombineret med strikket tekstilstof på begge sider. Der er stykker af gummi på oversiden af fingrene og på tommelfingerens kno, og langs ydersiden af pegefingeren er der et tyndt blad af gummi.
                  Der er elastikbånd og velcrolukning ved håndleddet samt løbesnor i skaftets åbne ende.
                  (Se billede nr. 635 A + B) (1)
                  
               
               
                  6216 00 00
               
               
                  Tarifering i henhold til almindelig bestemmelse 1, 3(b) og 6 vedrørende den kombinerede nomenklatur og teksten til KN-kode 6216 00 00.
                  Se også de forklarende bemærkninger til det harmoniserede system vedrørende almindelig tariferingsbestemmelse 3(b) og KN-kode 6216.
                  Handsken anvendes især til at holde hænderne varme. Det vævede stof er det overvejende materiale på handskens yderside; det varmer hænderne og giver dermed varen dens væsentligste karakter i henhold til almindelig tariferingsbestemmelse 3(b).
               
            
         
      
         
      
         (1)  Billedet er kun til orientering.